La regidora de Cultura felicita els escriptors premiats Amparo Vayá i Víctor Sánchez
26 de novembre 2020

![Imagen 1](/media/s3kpyklo/52vaya_a.jpg)![Imagen 2](/media/x1adiems/52victorsanchezrodriguez.jpg)

La regidora de Cultura de l'Ajuntament de Sagunt, Asun Moll, ha felicitat els escriptors locals Amparo Vayá i Víctor Sánchez per rebre premis que destaquen el seu treball. Concretament, Amparo Vayá ha sigut la primera dona a rebre el Premi de Teatre Breu Evarist García de la Diputació d'Alacant, mentre que Víctor Sánchez ha sigut reconegut pel premi de la Generalitat Valenciana al millor text adaptat.

  

Asun Moll assegura que es tracta de dos figures de la ciutat que han tornat a destacar en el panorama cultural gràcies als seus treballs, motiu pel qual ha volgut felicitar tots dos escriptors i donar-los les gràcies pel seu exemple encoratjador, especialment en moments d'incertesa com l'actual. La regidora assegura que tots dos escriptors «**són exemple de constància i de talent creador que han preservat la defensa de la cultura com a eix vertebrador del nostre teixit social. Des de l'escenari, els seus personatges ens han fet riure, plorar i gaudir de la màgia del teatre. Però, tancat el teló i apagades les llums, han continuat treballant per a mantindre en marxa l'engranatge que manté vives les arts escèniques**».

  

Per la seua banda, la delegada de Cultura ha destacat el compromís d'Amparo Vayá amb la llengua valenciana i amb el paper de la dona en la societat. En el cas de Víctor Sánchez, també ha enaltit que en cada nou projecte demostra que quan el talent i la il·lusió es combinen el resultat sempre és immillorable.

  

Per a concloure, Asun Moll ha reflexionat sobre el paper del teatre en la societat i ha declarat que «**no pot desaparéixer perquè és l'únic art amb el qual la humanitat s'enfronta a si mateixa i, precisament per això, és imprescindible que creadors/es vegen reconegut el seu talent, no sols amb premis i guardons, sinó també amb sales plenes i taquilles buides. Este serà el millor reconeixement quan la crisi sanitària ens permeta tornar a gaudir de les arts escèniques al 100%, perquè és necessari recordar com a lema que la cultura és necessària i que Sagunt és escena**».

*   [](http://www.facebook.com/sharer.php?u=https://aytosagunto.es/va/actualitat/la-regidora-de-cultura-felicita-els-escriptors-premiats-amparo-vaya-i-victor-sanchez/ "Facebook")
*   [](http://twitter.com/share?url=https://aytosagunto.es/va/actualitat/la-regidora-de-cultura-felicita-els-escriptors-premiats-amparo-vaya-i-victor-sanchez/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidora-de-cultura-felicita-els-escriptors-premiats-amparo-vaya-i-victor-sanchez/ "Linked In")
*   [](mailto:?body=https://aytosagunto.es/va/actualitat/la-regidora-de-cultura-felicita-els-escriptors-premiats-amparo-vaya-i-victor-sanchez/)